《和黄秋三衢舟中韵》
宋代·赵必象

壮志曾期捋虎须，中年跛鳖困泥途。
糟{左米右离}富贵几泥醉，卢雉功名一掷呼。
世事看来真塞马，吾才只可比黔驴。
客游倦矣休归去，三迳可松园可蔬。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。